armvectores/hy_wikipedia_2023 huggingface dataset:
Հաչիկո՝ մի շան պատմություն

«Հաչիկո` մի շան պատմություն» (անգլ.՝ Hachi: A Dog’s Tale), ռեժիսոր Լեսի Հալսթրոմի բրիտանա-ամերիկյան դրամա, որի հիմքում ընկած է ակիտա ցեղատեսակի ճապոնական շան` Հաչիկոյի իրական պատմությունը, որը 9 տարի ամեն օր նույն ժամին գնում էր կայարան՝ մահացած տիրոջը հանդիպելու համար։ Ֆիլմը 1987 թվականին նկարահանված ճապոնական ֆիլմի ռիմեյքն է։ Ֆիլմի սցենարը գրել է Սթիվեն Լինդսին, գլխավոր դերերում` Ռիչարդ Գիր, Ջոան Ալեն և Սառա Ռեմեր։ Ֆիլմը թողարկվել է 2009 թվականի օգոստոսի 8-ին Ճապոնիայում։


== Սյուժե ==
Համալսարանի պրոֆեսոր Պարկեր Ուիլսոնը կայարանում գտնում է Ճապոնիայից Ամերիկա ուղարկված կորած քոթոթի։ Քանի որ նրա հետևից ոչ ոք չի գալիս, Պարկերը ստիպված է լինում քոթոթին պահել իր մոտ։ Այն պահից, երբ շունը ապրում է պրոֆեսորի հետ, նրանց միջև ամուր ընկերություն է հաստատվում։ Պարկերը շատ է կապվում իր նոր ընկերոջ հետ։ Ամեն օր Հաչիկոն տիրոջը ուղեկցում է կայարան, Պարկերը մեկնում է աշխատանքի, իսկ երեկոյան նորից գնում է կայարան՝ տիրոջը դիմավորելու։ Մի օր պրոֆեսորը սրտամկանի ինֆարկտից հանկարծամահ է լինում համալսարանում դասախոսության ժամանակ։ Սպասելով տիրոջը` Հաչիկոն շարունակում է ամեն օր գնալ կայարան։ 
Չնայած այն փաստին, որ պրոֆեսորի հարազատները փորձում են շանը պահել տանը, սակայն նա էլի վերադառնում է կայարան։ Տեղի վաճառականներն ու երկաթուղու աշխատողները կերակրում են Հաչիկոյին՝ հիանալով նրա համառությամբ և նվիրվածությամբ։ 
Շուտով թերթերը տեղեկանում են անսովոր շան մասին, և Հաչիկոն դառնում է մամուլի հերոս։ Մինչ իր կյանքի վերջը Հաչիկոն ամեն օր գնում է կայարան, մինչև երեկո սպասում գնացքի ժամանմանը, երբ իր տերը ահա-ահա կիջնի հերթական գնացքից։ Նա այդպես էլ երբեք չի գալիս, բայց Հաչիկոն՝ հավատարիմ շունը, չի լքում իր տեղը։ Այս կայարանում էլ նվիրված շուն մահանում է՝ սպասելով տիրոջը։


== Դերերում ==


== Ստեղծում ==
Նկարահանումները հիմնականում տեղի են ունեցել Վունսոկեթում, Բրիստոլում և Քինգսթաունում (Ռոդ Այլենդ),ինչպես նաև Ռոդ Այլենդի և Ճապոնիայի համալսարաններում։
Կյանքի տարբեր տարիներին Հաչիկոյի դերը խաղում են երեք ցեղատեսակ ակիտա՝ Չիկոն, Լայլան և Ֆորեսթը, ինչպես նաև սիբա-ինուի ձագ։


== Երաժշտություն ==
Ֆիլմի սաունդթրեքը Յան Կաչմարեկի «Ցտեսություն» կոմպոզիցիան է։ Ֆիլմում հնչում է նաև Յոհան Սեբաստիան Բախի կոմպոզիցիան։ 


== Ընդունում ==
Ֆիլմը հիմնականում ստացել է դրական արձագանքներ քննադատների կողմից։ Rotten Tomatoes-ը հայտնել է, որ քննադատների 64%-ը ֆիլմին դրական արձագանք է տվել, 28 արձագանքիի հիման վրա արժանացել է 5,88 / 10 միջին գնահատականի։


== Տես նաև ==
Հաչիկո
Սպիտակ Բիմ Սև ականջ (ֆիլմ)
Հավատարմության հուշարձան


== Ծանոթագրություններ ==


== Արտաքին հղումներ ==

«Хатико: самый верный друг»(անգլ.) Internet Movie Database կայքում
Сергеев В. Самый верный друг // Евгений Додолев «Музыкальная правда» : газета. —Москва, 2009. — № 23. — С. 2.
Rumour Has It

«Rumour Has It», անգլիացի երգչուհի Ադելի «21» ալբոմի սինգլ։ Սինգլը գրվել է Ռայան Թեդերի և Ադելի կողմից։ Թողարկվել է 2011 թվականի նոյեմբերի 5-ին։


== Հիթ-շքերթներ և հավաստագրումներ ==


== Ծանոթագրություններ ==
(1402) Էրի

(1402) Էրի (անգլ.՝ Eri), աստերոիդ աստերոիդների հիմնական գոտում։ Հայտնաբերվել է 1936 թվականի հուլիսի 16-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,688372 ա. մ., առավելագույնը մոտենում է 2,2781 ա. մ. հեռավորության վրա և հեռանում 3,0987 ա. մ.։ Արեգակի շուրջ մեկ ամբողջական պտույտ է կատարում 1610,02 երկրային օրվա ընթացքում, իր ուղեծրով շարժվելով միջինում 0,223599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1402) Էրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
YURiKA

Յուրիկա Կոբայասի (ճապ․՝ |小林 友里花| Կոբայասի Յուրիկա, հոկտեմբերի 29, 1995(1995-10-29), Սայտամա, Ճապոնիա), երգչուհի, որը հայտնի է YURiKA բեմական կեղծանվամբ։ Ունի պայմանագիր կնքած Toho Animation Records-ի հետ։


== Կենսագրություն ==
Յուրիկա Կոբայասին վաղ տարիքից երազել է դառնալ երաժիշտ։ Նա սկսել է երեք տարի դաշնամուր նվագել, ընդ որում՝ լսել է Morning Musume խմբի և նրա ենթախմբի՝ Minimoni-ի երաժշտությունը։ Նախնական դպրոցում ուսանելու ժամանակ նա գովազդային հոլովակում լսել է երգչուհի AKINO-ի Sousei no Aquarion երգը, ինչը նրա մեջ հետաքրքրություն է առաջացրել ճապոնական անիմացիայում երաժշտության նկատմամբ և ցանկություն անիմեի համար երգեր կատարելու։ Այնպիսի հայտնի ֆրանշիզներ, ինչպիսիք են «Հարուհի Սուձումիյան» և K-On!-ը նույնպես ազդել են անիմե ինդուստրիայում երգչուհի դառնալու նրա ցանկության վրա։
Ավագ դպրոցում սովորելիս Յուրիկան մասնակցել է Animax Anison Grand Prix-ին և անիմեի հետ կապված այլ երաժշտական մրցույթների։ 2014 թվականին նա զբաղեցրել է 6-րդ տեղը հեռուստատեսային մրցույթում՝ Nippon TV-ի աջակցությամբ և 1-ին տեղը անիմե երաժշտության մրցույթում, որը հովանավորվում էր NHK-ի կողմից։ 2016 թվականին նա հաղթել է Toho ընկերության կողմից անցկացվող լսումներում և պայմանագիր է կնքել Toho Animation Records լեյբլի հետ։
Յուրիկայի պրոֆեսիոնալ դեբյուտը կայացել է 2017 թվականի փետրվարի 22-ին «Shiny Ray» առաջին սինգլի թողարկմամբ, որի գլխավոր երգը դարձել է Little Witch Academia անիմե-սերիալի առաջին նախնական թեման։ Երգչուհու երկրորդ սինգլը՝ «MIND CONDUCTOR» անվանումով, թողարկվել է մայիսի 22-ին և օգտագործվել որպես Little Witch Academia-ի երկրորդ սկզբնական թեման։ Նրա երրորդ «Kyōmen no Nami» (ճապ․՝  鏡面の波, «Ալիքներ հայելու մակերեսին») սինգլը, որը թողարկվել է նույն տարվա դեկտեմբերի 6-ին, օգտագործվել է որպես Houseki no Kuni անիմեի բացման ստեղծագործություն։ YURiKA-ն նաև կատարել է «Yasōka» (ճապ․՝ 夜奏花) երգը 2018 թվականի Summer Pockets վիզուալ վեպի համար։ Երգչուհու հաջորդ սինգլը՝ «Futari no Hane»-ը (ճապ․՝ ふたりの羽根) թողարկվել է 2018 թվականի օգոստոսի 15-ին և դարձել է Hanebado! անիմեի նախնական թեման։ Հինգերորդ սինգլը՝ «Le zoo»-ը, որը դարձել է Beastars անիմեի եզրափակիչ թեման, թողարկվել է 2019 թվականի նոյեմբերի 20-ին։


== Սկավառակագրություն ==


=== Սինգլներ ===


== Ծանոթագրություններ ==


== Արտաքին հղումներ ==
YURiKA-ի պաշտոնական կայքը(ճապոներեն)
YURiKA-ի էջը(ճապոներեն) Toho կայքում
Դալնի (գյուղ, Գատչինսկի շրջան)

Անվան այլ կիրառումների համար տե՛ս՝ ԴալնիԴալնի (ռուս.՝ Дальний), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արշավիր Շահխաթունի

Արշավիր Վաղարշակի Շահխաթունի (փետրվարի 19, 1885(1885-02-19), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - ապրիլի 4, 1957(1957-04-04), Փարիզի 16-րդ շրջան, Փարիզ), հայ դերասան, կինոռեժիսոր և դիմահարդար՝ համր կինոյի ժամանակաշրջանում։
Թատերական գործիչ, դերասան Վաղարշակ Շահխաթունյանի որդին։


== Կենսագրություն ==
Ծնվել է 1885 թվականի փետրվարի 19-ին, Երևանի նահանգի Ալեքսանդրապոլ քաղաքում։
Սովորել է Թիֆլիսի զինվորական ուսումնարանում, ապա զինվորական ծառայության անցել Բաքվում։
Որպես դերասան առաջին անգամ բեմ է բարձրացել 1905 թվականին, Բաքվում։ Այնուհետև Բաքվից տեղափոխվել է Ալեքսանդրապոլ։ Դերասանական ձիրքով աչքի է ընկել 1908-1909 թթ. թատերաշրջանում՝ Թիֆլիսի հայոց դրամատիկական ընկերության, ապա նաև Բաքվի մշակութային միության թատերախմբերում։ 1910 թվականից ելույթներ է ունեցել Թիֆլիսի տարբեր թատերախմբերում։
1913 թ. ընդունվել է Մոսկվայի Գեղարվեստական թատրոնի ստուդիա։
1913-1914 թթ. Ա. Խանժոնկովի կինոկազմակերպության հրավերով նկարահանվել է «Բելա» (ըստ Միխայիլ Լերմոնտովի «Մեր ժամանակների հերոսը» ստեղծագործության, «Կովկասի նվաճումը», «Խանդ», «Փոթորիկ», «Իսմայիլ բեյ» և այլ կինոնկարներում։
Առաջին համաշխարհային պատերազմի տարիներին կովկասյան ճակատում մասնակցել է ռազմական գործողություններին, դարձել ցարական բանակի սպա։
1918 թվականին նշանակվել է Երևանի զինվորական պարետ և պաշտոնավարել մինչև 1920 թվականի վերջերը՝ Հայաստանում խորհրդային կարգերի հաստատումը։
Հայաստանում խորհրդային կարգերի հաստատումից հետո մեկնել է արտասահման։ Որոշ ժամանակ ապրել է Ստամբուլում, մասնակցել «Հայ դրամատիկի» ներկայացումներին, ապա տեղափոխվել է Բուլղարիա, իսկ 1924 թվականին՝ Փարիզ։ Այստեղ նկարահանվել է «Միշել Ստրոգով», Աբել Հանսի «Նապոլեոն» և Դյուվիվեի «Մարդը Իսպանիո նավից» ֆիլմերում։ Հայկական թատերախմբերի ներկայացումներում հանդես է եկել որպես Սեյրան (Ալեքսանդր Շիրվանզադե, «Նամուս»), Ռոմեո (Ուիլյամ Շեքսպիր, «Ռոմեո և Ջուլիետ»), Քին (Ալեքսանդր Դյումա, «Քին»), Աբեղա (Լևոն Շանթ, «Հին աստվածներ») և այլն։
1928 թվականին նախաձեռնել է «Անդրանիկ» ֆիլմի նկարահանումը, ուր հանդես է եկել Անդրանիկի և նրա հոր դերերի կատարմամբ։
1932 թվականից զբաղվել է կինոդիմահարդարմամբ, ճանաչվել որպես կինոդիմահարդարման նոր սկզբունքների կիրառող և հայկական համր կինոյի առաջատար դերասան։
Մահացել է 1957 թվականի ապրիլի 4-ին, Փարիզում։


== Ընտրված ֆիլմագրություն ==
Մարդը Իսպանիո նավից» (1926)
Միշել Ստրոգով (1926)
Նապոլեոն (1927)
«Սպիտակ սատանան» (1930)
Լիբանանի տիկինը (1934)


== Ծանոթագրություններ ==


== Արտաքին հղումներ ==
Արշավիր Շահխաթունի
Վիտալի Սյոմին

Վիտալի Նիկոլաևիչ Սյոմին (ռուս.՝ Вита́лий Никола́евич Сёмин, հունիսի 12, 1927(1927-06-12), Դոնի Ռոստով, ՌԽՖՍՀ, ԽՍՀՄ - մայիսի 10, 1978(1978-05-10), Կոկտեբել, Թեոդոսիայի քաղաքային խորհուրդ, Ղրիմի մարզ, Ուկրաինական ԽՍՀ, ԽՍՀՄ), ռուս գրող։


== Կենսագրություն ==
Վիտալի Սյոմինը ծնվել է 1927 թվականին Դոնի Ռոստովում` ծառայողի ընտանիքում։ 1942-1945 թվականներին հարկադիր աշխատանք է կատարել Գերմանիայում, 1948-1953 թվականներին սովորել է Ռոստովի մանկավարժական ինստիտուտի գրականության ֆակուլտետում (հեռացվել է, երբ հայտնի է դարձել նրա Գերմանիայում լինելու մասին), 1953-1954 թվականներին աշխատել է Կույբիշևի ՀԷԿ-ի շինարարությունում, 1954-1957 թվականներին հեռակա սովորել է Տագանրոգի մանկավարժական ինստիտուտում, 1954-1956 թվականներին եղել է գյուղական դպրոցի ուսուցիչ։ 
1956-1957 թվականներին Սյոմինին թույլատրել են վերադառնալ Ռոստով և դասավանդել ավտոտրանսպորտային տեխնիկումում, 1958-1962 թվականներին եղել է «Երեկոյան Ռոստով» թերթի գրական աշխատակից, 1963 թվականից` Ռոստովի հեռուստատեսության գրական-դրամատիկական հաղորդումների խմբագիր։
Մահացել է 1978 թվականի մայիսի 10-ին Կոկտեբելում։


== Մատենագիտություն ==
Шторм на Цимле (ակնարկներ, պատմվածքներ, 1960 թ.)
Ласточка-звёздочка (պատմվածք, 1963 թ.)
Сто двадцать километров до железной дороги (պատմվածք, 1964 թ.)
Семеро в одном доме (պատմվածք, 1965 թ.)
Женя и Валентина (վեպ, 1974 թ., որոշ գլուխներ առաջին անգամ հրատարակվել են 1987 թվականին)
Нагрудный знак «ОСТ» (վեպ, 1976 թ.)
Семьсот шестьдесят третий, 1977 թ.
Плотина (неоконченный վեպ, 1982 թ.)
Что истинно в литературе: Литературная критика. Письма. Рабочие заметки (ժողովածու, 1987 թ.)


== Գրականություն ==
Писатели Советского Дона: Биобиблиогр. справочник. Вып. 2 / [Сост. В. Т. Ермолина, Р. И. Гладышева]. - Ростов н/Д, 1966. - С. 46-47. - 66 с. - (Рост. гос. науч. б-ка им. К. Маркса). - 1000 экз.
Писатели Дона: Биобиблиогр. сб / [Сост. Г. Г. Тягленко]. - Ростов н/Д: Кн. изд-во, 1976. - 288 с. - 10 000 экз.
Писатели Дона: Биобиблиогр. указ / [О. И. Кузина и др.]. - изд. 2-е, испр. и доп. - Ростов н/Д: Кн. изд-во, 1986. - 416 с. - 20 000 экз.
Евгений Ермолин Последние классики. М.: Совпадение, 2016. - ISBN 978-5-903060-36-2


== Արտաքին հղումներ ==
Виталий Сёмин в библиотеке А. Белоусенко Archived 2017-08-06 at the Wayback Machine.
Հայաստանի բնության պահպանվող տարածքների ցանկ

Հայաստանում ներկայումս գրանցված և գործում են 4 ազգային պարկեր, 3 պետական արգելոցներ, 26 արգելավայրեր և 5 բուսաբանական այգիներ։


== Ազգային պարկեր ==


== Պետական արգելոցներ ==


== Պետական արգելավայրեր ==
Հայաստանի 26 արգելավայրերի ընդհանուր մակերեսը կազմում է 102 212.93 հա, որը Հայաստանի տարածքի 3.44%-ն է։


== Բուսաբանական այգիներ ==


== Տես նաև ==
Հայաստանի արգելավայրեր


== Ծանոթագրություններ ==
Լուկով (այլ կիրառումներ)

Լուկով, կարող է վերաբերել՝

Լուկով - գյուղ, Ուկրաինայի Վոլինի մարզի Ռոժիշչեի շրջանում
Լուկով - քաղաքատիպ ավան, Ուկրաինայի Վոլինի մարզի Տուրիի շրջանում
Բաքվի սփյուռքահայ երաժշտություն

Բաքուն 19-րդ դարի վերջից հայ մշակույթի կենտրոններից էր, որտեղ հայ երաժշտական կյանքում կարևոր դեր են ունեցել աշուղները։ Հայտնի աշուղներ Փարսին (15-րդ դար), Դոնին (աշուղների ուսուցիչը, 18-րդ դար), Ղազարը (19-րդ դար) երգել են թուրքերեն և մասնակցել աշուղ, մրցույթներին։ 19-րդ դարում ապրել և ստեղծագործել է աշուղ Սեյադը (Պետրոս Մադաթյան)։ 1885 թվականին Բաքվում իր երգչախմբով ելույթ է ունեցել Ք. Կարա-Մուրզան, 1886 թվականին Մ. Եկմալյանը հայկական եկեղեցում ղեկավարել է իր «Պատարագը», 1908 թվականին դասախոսություններով և համերգով ելույթ է ունեցել Կոմիտասը։ Կոմպոզիտոր Անտոն Մայիլյանի նախաձեռնությամբ և խմբագրությամբ հրատարակվել է «Թատրոն և երաժշտություն» հանդեսը (1910-1917 թվականներին)։ 1920-ական թվականներին կազմակերպել է բանվոր, առաջին երգչախմբերը, մանկական երաժշտաթատերական ստուդիան՝ հայկական և ադրբեջանական բաժանմունքներով, ելույթներ ունեցել համերգներով։ Երկար տարիներ Բաքվում է ստեղծագործել կոմպոզիտոր և խմբավար Ստեփան Դեմուրյանը ղեկավարել է բազմաթիվ դպրոցներ, երգչախմբեր, հանդես եկել համերգներով։ 1934-1938 թվականներին Բաքվի կոնսերվատորիայի տնօրենը կոմպոզիտոր Ա. Տեր-Ղեվոնդյանն էր։ Բաքվում է ապրել և ստեղծագործել կոմպոզիտոր Անդրեյ Բաբաևը։ Թառահարներից և քամանչահարներից հայտնի են Բալա Մելիքովը, Գրիգորի տղա Մելիքովը, Արսեն Յարամիշևը, Արշակ Սողոմոնովը, Վաղո Մելքումովը, Թադևոս Հարությունյանը, Սողոմոն Սեյրանյանը, Լևոն Կարախանը, Ս. Օգանեզաշվիլին և ուրիշներ։ Վերջինս հիմևադրել է Բաքվի Արևելյան երաժշտության առաջին դասընթացները (1914 թվական)։ Կոմպոզիտոր Ավանես Ավանեսյանը Բաքվում կազմակերպել և ղեկավարել է Ադրբեջանական ժողովրդական գործիքների պետական առաջին (1920 թվական), հիմնադրել կանանց ժողովրդական գործիքների (1925 թվական) նվագախմբերը, դասավանդել է երաժշտական տեխնիկումում։
Չանչխալո

Չանչխալո (վրաց.՝ ჩანჩხალო), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Շուախևից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 486 մարդ։


== Ծանոթագրություններ ==
Եղիշե Թադևոսյանի կիսանդրի (Երևան)

Եղիշե Թադևոսյանի կիսանդրի, ՀԽՍՀ արվեստի վաստակավոր գործիչ, հայ գեղանկարիչ Եղիշե Թադևոսյանի կիսանդրին Երևանի Շենգավիթ վարչական շրջանի գեղանկարչի անունը կրող փողոցում։


== Պատմություն ==
Հուշարձանի ստեղծման նախաձեռնության հեղինակներն են քանդակագործ Հայկ Թոքմաջյանը և Շենգավիթ վարչական շրջանի ղեկավար Արմեն Սարգսյանը։ Կիսանդրին կառուցված է վարդագույն մարմարից։ Տեղադրվել է 2015 թվականին։


== Հեղինակներ ==
Քանդակագործ՝ Հայկ Թոքմաջյան
Ճարտարապետ՝ Գագիկ Հարությունյան


== Պատկերասրահ ==

		
		


== Ծանոթագրություններ ==
Օպոլոնսկոե (գյուղ, Բախմաչի շրջան)

Անվան այլ կիրառումների համար տե՛ս՝ ՕպոլոնսկոեՕպոլոնսկոե (ուկրաիներեն՝ Ополонське), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Օպոլոնսկոե գյուղում բնակվում էր 33 մարդ։ Բնակչության խտությունը կազմում էր 76,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Եվրոպայի առաջնություն 2012 (ընտրական փուլ, խումբ I)


== Խաղերի արդյունքները ==


== Ռմբարկուներ ==
1 Ինքնագոլ Ժերար Պիկե (Շոտլանդիա — Իսպանիա խաղում)
 Թադաս Կիյանսկաս (Լիտվա — Իսպանիա խաղում)


== Ամենաարագ գոլ ==
 Միխալ Կադլեց (Լիտվա - Չեխիա խաղի 2-րդ րոպե)


== Ծանոթագրություններ ==


== Հղումներ ==
Եվրո 2012 -ը ՈՒԵՖԱ պաշտոնական կայքում(անգլ.)
(9472) Բրյուգե

(9472) Բրյուգե (անգլ.՝ Bruges), աստերոիդ աստերոիդների հիմնական գոտում։ Հայտնաբերվել է 1998 թվականի հուլիսի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,055891 ա. մ., առավելագույնը մոտենում է 2,555 ա. մ. հեռավորության վրա և հեռանում 3,5567 ա. մ.։ Արեգակի շուրջ մեկ ամբողջական պտույտ է կատարում 1951,22 երկրային օրվա ընթացքում, իր ուղեծրով շարժվելով միջինում 0,1845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9472) Բրյուգե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նասաու շրջան (այլ կիրառումներ)

Նասաու շրջան, կարող է վերաբերել՝

Նասաու շրջան - ԱՄՆ Նյու Յորք նահանգի 62 վարչական միավորներից մեկը
Նասաու շրջան - ԱՄՆ Ֆլորիդա նահանգի 67 վարչական միավորներից մեկը
Իջարեթ

Իջարեթ (վրաց.՝ იჯარეთი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1260 մետր բարձրության վրա։ Շրջկենտրոն Ադիգենից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 262 մարդ։


== Ծանոթագրություններ ==
Մոլեխինդ

Մոլեխինդ լատ.՝ Cicuta, խնդամոլի, խնդակոթ, պլանուխ, նեխուրազգիների (հովանոցավորներ) ընտանիքի բազմամյա ջրաճահճային խոտաբույսերի ցեղ։ Հայտնի է մոտ 20, ՀՀ-ում՝ 1 տեսակ՝ 

մոլեխինդ թունավոր (Cicuta viroza)։


== Էկոլագիան ==
Աճում է ճահճոտ մարգագետիններում, գետերի և լճակների ճահճոտ ափերին, ճահիճներում, տորֆաճահիճներում։


== Կենսաբանական նկարագիր ==

Ցողունը մերկ է, կլորավուն, սնամեջ, թույլ ակոսավոր, ճյուղավորվող, բարձր.՝ 60-120 սմ։ Տերևները կրկնակի կամ եռակի փետրաբաժան են։ Ծաղկաբույլը բարդ հովանոց է, ծաղիկները՝ մանր, սպիտակ։
Ծաղկում է հունիս-սեպտեմբերին։ Պտուղը կլորավուն է, մասերը կախված են պտղակրից։


== Տեսակներ ==
Հայտնի է 4 տեսակ.

Wasserschierling (Cicuta virosa
Cicuta bulbifera
Cicuta douglasii
Cicuta maculata


== Նշանակություն ==
Բույսն ամբողջությամբ թունավոր է (արմատները)։ Դեղաբույս է, պարունակում է ֆլավոնիդներ, թունավոր նյութեր և ոչ թունավոր եթերայուղեր։ Պատրաստուկներն օգտագործում են որպես քնաբեր, խորխաբեր, հակաջղաձգային, ցավազրկող միջոց, նաև մաշկ, հիվանդությունների, պոդագրայի, ռևմատիզմի ժամանակ։ Ընտանի կենդանիները մոլեխինդով թունավորվում են գարնանը և աշնանը։ Միջատասպան է։


== Ծանոթագրություններ ==


== Գրականություն ==
Siegmund Seybold (Hrsg.)։ Schmeil-Fitschen interaktiv (CD-Rom), Quelle & Meyer, Wiebelsheim 2001/2002, ISBN 3-494-01327-6
Լաբալմ

Լաբալմ (ֆր.՝ Labalme), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի գավառի մեջ։ Պոնսեն շրջանի Նանտյուա նահանգում։
Կոմունայի կոդը՝ 01200։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, 65 կմ դեպի հյուսիս-արևելք Լիոն քաղաքից, 24 կմ հարավ-արևելք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 204 մարդ։


== Ադմինիստրացիա ==


== Տնտեսություն ==
2010 թ. աշխատունակ տարիքի (15-64 տարեկան) ունեցող 124 մարդկանցից 92-ը տնտեսապես ակտիվ են եղել, 32-ը `պասիվ (ակտիվության ցուցանիշը` 74,2 % է, 1999 թ.՝ 70.0%)։ 92ակտիվ բնակիչներից աշխատել են 81 -ը (42 տղամարդ, 39 կին), գործազուրկ է եղել 11 մարդ (8 տղամարդ և 3 կին)։ 32 պասիվներից 7 հոգի եղել են աշակերտ կամ ուսանող, 14-ը՝ թոշակառու, վպասիվ են եղել այլ պատճառներ2ով։


== Տեսարժան վայրեր ==
Սապելի Պալատ
Բարռոի ամրոցի ավերակներ
Գոթական ոճի եկեղեցի


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 9 апреля 2014
Տանն (Բավարիա)

Տանն  (գերմ.՝ Tann), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 3890 մարդ (դեկտեմբերի 31, 2010 թվական)։ Զբաղեցնում է 37,55 կմ² մակերես տարածք։ Պաշտոնական կոդ՝  09 2 77 148։


== Ծանոթագրություններ ==


== Արտաքին հղումներ ==
Պաշտոնական կայք
Թոմաս Մուր

Թոմաս Մուր (անգլ.՝ Thomas Moore, մայիսի 28, 1779(1779-05-28)[…], Դուբլին, Լենստեր[…] - փետրվարի 25, 1852(1852-02-25)[…], Sloperton Cottage, Բրոմհեմ, Wiltshire, Ուիլտշիր, Միացյալ Թագավորություն[…]), անգլիացի բանաստեղծ։ Ծագումով իռլանդացի։
Մուրի «Լալլա Ռուք (1817) «արևելյան» ռոմանտիկական պոեմը «Իռլանդական մեղեդիները» (1807-1834 թթ.) պատկերում են Իռլանդիայի ժողովրդի պայքարն ու տառապանքները։ 1818-1827 թթ-ին հրատարակել է «Ժողովուրդների երգեր» (որոնց մեջ՝ «Երեկոյան ղողանջ» հայտնի երգը) շարքը։ Մուրի երգիծանքը (հատկապես՝ «Առակներ սրբազան դաշինքի համար», 1823) ուղղված է անգլիական և եվրոպական այլ կառավարողների հետադիմական քաղաքականության դեմ։ Մուրը լույս է ընծայել նաև «Իռլանդիայի պատմությունը» (1835-1846) և անգլիացի դրամատուրգ Ռ․ Շերիդանի կենսագրությունը (1825 թ.)։Ավարտել է Դուբլինի համալսարանը։
1816 թ.-ի հոկտեմբերի 10-ին Մուրը եղել է Վենետիկում, այցելել Սուրբ Ղազար կղզին, երբ այնտեղ էր գտնվում բանաստեղծ Բայրոնը։ Հետագայում Մուրը հրատարակել է «Լորդ Բայրոնի նամակներն ու օրագրերը՝ նրա կյանքին վերաբերող դիտողություններով» (1830)։ Այս ուսումնասիրության մեջ, ի թիվս այլ նյութերի, զետեղված են Բայրոնի և հայերի կապերին վերաբերող մի շարք նամակներ, ինչպես նաե Բայրոնի հայտնի (մինչ այդ անտիպ) առաջաբանը (գրված Հ․ Ավգերյանի կազմած հայ-անգլիական քերականության դասագրքի համար)՝ հայերի ու Հայաստանի մասին։
մահացել է 1852 թ.-ի փետրվարի 25-ին։


== Ծանոթագրություններ ==
Աստերոիդների ցանկ (26501-26600)

Աստերոիդների ցանկ (26401-26500)  • Աստերոիդների ցանկ  • Աստերոիդների ցանկ (26601-26700)
 Աստերոիդների ցանկ (26401-26500)  • Աստերոիդների ցանկ  • Աստերոիդների ցանկ (26601-26700)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Էրիկա Շթայնբախ

Էրիկա Շթայնբախ (երբեմն նաև Շտեյնբախ, գերմ.՝ Erika Steinbach, հուլիսի 25, 1943(1943-07-25)[…], Rumia, Wejherowo County, Pomeranian Voivodeship, Լեհաստան), գերմանացի քաղաքական գործիչ «Քրիստոնեա-դեմոկրատական միություն» կուսակցության անդամ, Բունդեսթագի պատգամավոր։


== Կենսագրություն ==
Էրիկա Շթայնբախի հայրը՝ Վիլհելմ Կարլ Հերմանը, ծնվել է Հանաուում (Հեսսեն, Գերմանիայի Կենտրոնական Արևմտյան շրջան), սակայն նրա ընտանիքը բնիկ Ստորին Սիլեզիայից էր։ 1941 թվականին նա տեղափոխվել է Ռումինա՝ Լեհաստանի Հանրապետության գյուղերից մեկը, որը 1939 թվականին օկուպացվել էր նացիստական Գերմանիայի կողմից։ Վիլհելմ Կարլ Գերմանը այնտեղ ծառայել է որպես մասնագետ սերժանտ՝ Լյուֆտվաֆեի կոչումով։ Էրիկա Շթայնբախի մայրը՝ Էրիկա Հերմանը, աշխատել է Ռումինիայում, որտեղ էլ ծնվել է դուստրը։


== Քաղաքական հայացքներ և հասարակական-քաղաքական գործունեություն ==
1985 թվականից Էրիկա Շթայնբախը ընդգրկված է գերմանա-իսրայելական հանրության մեջ։ Նա Բունդեսթագում ՔԴՄ/ՔՍՄ խմբակցության մարդու իրավունքների և հումանիտար օգնության թեմաների խոսնակ է։
1998 թվականից ղեկավարում է Վտարվածների միությունը, որը ներկայացնում է գաղթող գերմանացիների շահերը, որոնք փախել են խորհրդային զորքերից կամ երկրորդ համաշխարհային պատերազմից հետո արտաքսվել են Արևելյան Պրուսիայից, Սիլեզիայից և արևելքի գերմանական այլ շրջաններից։
Շթայնբախն այդ պաշտոնում բազմիցս սուր քննադատությունների է ենթարկվել Լեհաստանում և Չեխիայում և բարդությունների պատճառ դարձել գերմանա-լեհական և գերմանա-չեխական հարաբերություններում։
Ավելի վաղ Էրիկա Շթայնբախը հանդես է եկել Եվրամիությանը Լեհաստանի և Չեխիայի անդամակցության դեմ՝ դա կապելով արտաքսվածների փոխհատուցման պահանջների կամ նախնիների հողերը վերադարձնելու իրավունքի հետ։ Բայց ավելի ուշ նա վերանայել է այդ տեսակետները։
2012 թվականի մայիսին Շթայնբախը հայտարարել է Խարկովի գաղութում պատիժը կրող Յուլիա Տիմոշենկոյի նկատմամբ հովանավորչություն ստանալու մասին։
«ARD» հեռուստաալիքի ստուդիայում հայտարարել է, որ Գերմանիայի կանցլերը չպետք է մասնակցի հաղթանակի 70-ամյակի շքերթին, և ասել, որ ինքը երախտագիտություն չի զգում կարմիր բանակի հանդեպ՝ ֆաշիզմից ազատվելու համար։ Էրիկ Շթայնբախը նաև կարծում է, որ Գերմանիան Ռուսաստանի հանդեպ մեղքի զգացողության պատճառ չունի։ Նրա կարծիքով գերմանացիները գիտակցել են իրենց պատասխանատվությունը անցյալի իրադարձությունների նկատմամբ և իրենց արժանի են պահում։


== Ծանոթագրություններ ==
Կարմաշկա (Չերմասանի վտակ)

Կարմաշկա (ռուս.՝ Калмашка), գետ Ռուսաստանում, հոսում Արխանգելսկի մարզում։ Գետաբերանը տեղակայված է Չերմասան գետի ձախ ափին՝ 27 կմ հեռավորության վրա։ Գետի երկարությունը 51 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության>․

Ջրային օբյեկտի, պետական ջրային գրանցման կոդը -  10010201512111100025347
Հիդրոլոգիական ուսումնասիրությունների կոդը -  111102534
Ավազանի կոդը - 10.01.02.015
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աթինա

Աթինա (իտալերեն՝ Atina), քաղաք Իտալիայում, գտնվում է Լացիո շրջանում, պրովինցիա Ֆրոզինոնեյում։ Բնակչությունը կազմում է 4223 մարդ, խտություննը կազմում է 154 մարդ/կմ²։ Տարածքը կազմում է 29 կմ²։ Փոստային ինդեքս՝ 3042։ Հեռախոսսյին կոդ՝ 00776։
Սուրբ Մարկոս Գալիլեացին հարգվում է որպես քաղաքի հովանավոր սուրբ։ Քաղաքի օրը ամեն տարի նշվում է հոկտեմբերի 1-ին։


== Պատկերասրահ ==

		
		
		
		
		


== Արտաքին հղումներ ==
Պաշտոնական էջ
Վիլյանո դ’Աստի

Վիլյանո դ’Աստի  (իտալերեն՝ Vigliano d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 853 մարդ (2008)։ Բնակչության խտությունը՝ 128 մարդ/կմ²։ Տարածքը կազմում է 7 կմ²։ Փոստային ինդեքս՝ 14040։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Կոմունայի ադմինիստրացիան ==
Հեռախոսահամար՝ 0141 953140
Էլեկտրոնային հասցե՝ info@comune.vigliano.at.it
Պաշտոնական կայք՝ http://www.comune.vigliano.at.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վհուկի լեռը

Վհուկի լեռը (անգլ.՝ Race to Witch Mountain) — ռեժիսոր Անդի Ֆիքմենի ֆիլմը, դուրս է եկել 2009 թվականի մարտին։ Հանդիսանում է 1995 թվականի «Փախուս Վկուկի լեռ» ֆիլմի նոր տարբերակը, որը իր հերթին հանդիսանում է 1975 թվականի համանուն ֆիլնի նոր տարբերակը։


== Սյուժե ==
Անհաջողակ տաքսու վարորդ Ջեք Բրունոյի կյանքը գլխիվայր շրջվեց, երբ հետապնդումից փախչելով նրա տաքսին նստեցին Սեթը և Սառան։ Շուտով նա հասկանում է, որ իր ուղևորները անսովոր, պարանորմալ ընդունակություններով երեխաներ են, ում նա պեք է պաշտպանի անխիղճ հետապնդողներից՝ ԱՄՆ - ի հատուկ ծառայություններից և աննիգիլատոր (ռեբոտ-մարդասպան) Սայֆոնից, ով Սեթի և Սառայի հարազատ մոլորակից էր, որը գտնվում է Երկրից 2 000 լուսատարի հեռավորության վրա։


== Դերերում ==
Դուեյն Ջոնսոն - Ջեք Բրունո
Աննասոֆիա Ռոբ - Սառա
Ալեքսանդր Լյուդվիգ - Սեթ
Կառլա Գուջինո - բժիշկ Ալեկս Ֆրիդման
Քիարան Հայնդս - ՉԹՕ - ների առաջատար կառավարական փորձագետ Հենրի Բրյոկ
Թոմ Էվերեթ Սքոթ - բժշկական փորձագետ Մեյթիսոն
Քրիստոֆեր Մարկեթ - համակարգչային մասնագետ Փոփ
Բիլլի Բրաուն - ռազմական տեխնիկայի մասնագետ Քարսոն
Չիչ Մարին
Հարի Մարշալ - դոկտոր Դոնալդ Հարլան
Քիմ Ռիճարդս
Հայկ Հայզենման


== Հետաքրքիր փաստեր ==
Կալիֆոռնիայի Պոմոնա քաղաքի Ցուցահանդեսային կենտրոնը ֆիլմում օգտագործվել է որպես UFO Expo 9:
Շեյենե լեռը հանդես է եկել որպես Վհուկի լեռ։
Ռեժիսորը խորհրդակցել է զինվորականների և ԿՀՎ - իփորձագետների հետ և անհրաժեշտ տեղեկությունները օգտագործել է ֆիլմում։
Ռեժիսորը ներմուծել է ոչ երկրային արարած՝ Սայֆոն անունով, որի կերպարարի վրա աշխատել են «Գիշատիչ» և «Օտարը» ֆիլմերի մասնագետները։
Տաքսու համարանիշները՝ 1975, խորհրդանշում են առաջին՝ «Փախուս Վկուկի լեռ» ֆիլմի տարեթիվը։


== Ծանոթագրություններ ==
Էրիգավո

Էրիգավո (արաբերեն` إرجفو), քաղաքը գտնվում է Սոմալիի հյուսիսում` Սանագ գոբոլում։ Դե ֆակտո գտնվում է Սոմալիլենդ կոչվող երկրի երևելքում։ Էրիգավոն Սանագ գոբոլի կենտրնն է և ամենամեծ քաղաքը։ Բնակչությունը կազմում է 41,000 մարդ։ Էրիգավոյում է գտնվում Սանագ գոբոլի միակ համալսարանը։


== Արտաքին հղումներ ==
Erigavo, Somalia
Ջիլգի Սու

Ջիլգի Սու (ռուս.՝ Джылгы-Су), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Չեգեմ 1 գետի ձախ ափին 80 կմ հեռավորության վրա։ Գետի երկարությունը 13 կմ է, ավազանի տարածքը 39,4 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004826
Հիդրոլոգիական ուսումնասիրությունների կոդը - 108200482
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ախուրլար

Ախուրլար, գյուղ Արևմտյան Հայաստանում, Ջերմիկի գավառակում։ Գտնվում էր Եփրատի ձախ կողմում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արցախյան պատերազմում զոհված ազատամարտիկների ցանկ (Յ)

Այստեղ ներկայացված են Արցախյան պատերազմում զոհված ազատամարտիկների ցանկի Յ տառով սկսվող ազգանունները։

Յազիչյան Սամվել Գերասիմի [18.9.1945, Երևան – 27.5.1990, Երևան (Նուբարաշենի դեպքեր)]
Յախշիբեկյան Գեորգի Ժորայի [21.7.1966, գ. Խնուշինակ (ԼՂՀ Մարտունիի շրջան) – 10.1.1994, գ. Գևորգավան (ԼՂՀ Մարտունիի շրջան)]
Յախշիյան Սասուն Արամայիսի [27.7.1970, գ. Մոխրաթաղ (Մարտակերտի շրջան) – 11.7.1992, գ. Գյուլաթաղ (այժմ՝ գ. Վարդաձոր՝ Մարտակերտի շրջանում)]
Յամանյան Գրիգոր Ավետիսի (11.11.1974, Երևան – 26.4.1994, ՀՀ սահմանամերձ գոտի)
Յայլոյան Լևոն Լյուդվիգի [12.4.1962, գ. Շահումյան (այժմ՝ Արմավիրի մարզում) –––1992, ––––]
Յայլոյան Հովհաննես Սանասարի [12.4.1973, գ. Շահումյան (այժմ՝ Արմավիրի մարզում) – 12.4.1994, –––]
Յանգյան Վազգեն Նշանի [3.10.1966, Լենինական (այժմ՝ Գյումրի) – 12.3.1992, Մարտակերտի շրջանում]
Յավրումյան Մերուժան Մամիկոնի [11.12.1935, գ. Լուսակերտ (այժմ՝ Արարատի մարզում) – 4.9.1992, գ. Փրջամալ (այժմ՝ գ. Վարդաձոր՝ Ասկերանի շրջանում)]
Յարալյան Ռոբերտ Սողոմոնի (7.9.1970, Երևան – 7.2.1994, Քելբաջարի շրջանում)
Յոլչյան Գագիկ Հենրիկի [12.1.1960, Երևան – 11.9.1992, գ. Վաղուհաս (Մարտակերտի շրջան)]
Յոլչյան Դարչո Մելսիկի [17.1.1972, գ. Ծաղկավան (այժմ՝ Տավուշի մարզում) – 3.4.1993, Լաչինի շրջանում]
Յուզբաշյան Ազատ Մադաթի [17.12.1965, գ. Մեհտիշեն (այժմ՝ գ. Լուսաձոր՝ Ասկերանի շրջանում) – 12.6.1992, Ասկերան]
Յուզբաշյան Կամո Սուրենի [20.2.1965, գ. Խնձորեսկ (այժմ՝ Սյունիքի մարզում) – 28.8.1993, Կուբաթլուի շրջանում]


== Տես նաև ==
Արցախյան պատերազմ
Արցախյան պատերազմում զոհված ազատամարտիկների ցանկ
1915 (այլ կիրառումներ)

1915, կարող է վերաբերել.

1915 - ոչ նահանջ տարի, ըստ Գրիգորյան օրացույցի սկսում է ուրբաթ։ Սա մեր թվարկության 1915 թվականն է, XX դարի 15-րդ տարին։
1915 (ֆիլմ, արեւմտահայերէն) - հոգեբանական տրամա, որու բեմադրիչն ու թատերագիրը Կարին Հովհաննիսեանն ու Ալէք Մուհիպեանն են,
1915 - հոգեբանական թրիլլեր, դրամա, որի ռեժիսորն ու սցենարիտը Կարին Հովհաննիսյանն ու Ալեք Մուհիբյանն են։ Ֆիլմի պրոդյուսերներն են Հովհաննիսյանը, Մուհիբյանը և Թերի Լեոնարդը։ Ֆիլմի գլխավոր դերակատարներն են Սիմոն Աբգարյանը, Անժելա Սարաֆյանը, Սամուել Փեյջը և Նիկոլայ Քինսկին։ Ֆիլմը վերաբերվում է հայոց ցեղասպանությանը, որը հերքված և ընդունված չէ Թուրքիայի կողմից։
Խանդ (նկար, Մունկ)

Խանդ (նորվ.՝ Sjalusi), նորվեգացի նկարիչ-էքսպրեսիոնիստ Էդվարդ Մունկի կտավը։ «Խանդ» ստեղծագործությունը Մունկը վրձնել է 1895 թվականին։ Այս կտավը ստեղծվել է հընթացս «Կյանքի ֆրիզ» ժամանակահատվածի։ Այսօր կտավը պահպանվում և ցուցադրվում է Բերգեն քաղաքի պատկերասրահում։


== Պատմություն ==
«Խանդ» ստեղծագործության նախնական տարբերակում պատկերված տեսարանն իրենից այգի է ներկայացնում։ Այդ կտավում կիսամերկ հերոսուհին զրուցում է պատանու հետ։ Միաժամանակ ձեռքին խնձոր է պատկերված, որը աղջիկը տալիս է տղային։ Այս տեսարանը կարելի է համեմատել աստվածաշնչյան արգելված պտուղի տեսարանի հետ, երբ Եվան խնձորը պոկում է Կենաց ծառից ու տալիս Ադամին։ Առավել ուշ, կտավին հանձնած տարբերակներում, փոխվում է ինտերիերը և ստեղծագործությունը դառնում է առավել մութ։ Էդվարդ Մունկի արվեստի հետազոտողները ենթադրում են, որ «Խանդ» ստեղծագործության մեջ պատկերված է սիրային եռակնյունի։ Այն ձևավորվել էր հենց Մունկի,  լեհ գրող Ստանիսլավ Պշիբևսկու և վերջինիս կնոջ՝ Յուլ Դագնի-Պշիբևսկու միջև։


== Նկարագիր ==
Իր կյանքի ընթացքում մի քանի անգամ Էդվարդ Մունկը անդրադարձել է այս սյուժեին։  «Խանդ» անվանումով ավելի քան տասնմեկ ստեղծագործություններ է արարել նկարիչը։ Բացի դրանցի մի քանի գրաֆիկական աշխատանքներ նույնպես կան այս թեմատիկայով։ Բայց, բոլոր նկարների հիմքում, միևնույն կոմպոզիցիան է արտացոլված։ Առաջին պլանում տղամարդու դեմք է պատկերված, որը լցված է խանդի անասելի զգացումով։ Հետին պլանում գեղեցիկ երիտասարդ կին է պատկերված, որը հիմնականում հոլանի տեսքով է պատկերված բոլոր նկարներում։ Նկարում պատկերված է նաև մի երիտասարդ տղամարդ, որին Մունկը տալիս է իր արտաքին տեսքը։
Առաջին պլանում պատկերված տղամարդուն նայելիս ճանաչվում են Ստանիսլավ Պշիբևսկուն։ Ինչպես նշում է Աթլե Նեսը, «Խանդ» ստեղծագործությունը ներկայացվում է Ստանիսլավ Պշիբևսկու «Երեկոյան ժամասացություն» բանաստեղծության հետ, որը անձայն «ներբողում է սատանայական սեռական դժոխքը»։


== Պատկերասրահ ==

		
		


== Տե՛ս նաև ==
Էդվարդ Մունկի նկարների ցանկ


== Ծանոթագրություններ ==
Այսօր իմ մազերը տգեղ են (ֆիլմ)

Այսօր իմ մազերը տգեղ են, 2015 թվականին նկարահանված ամերիկյան ֆիլմ։


== Սյուժե ==
Մոնիկա Ռիվեսը, ավագ դպրոցի աշակերտուհի է, որի նպատակն է դառնալ ավարտական երեկոյի թագուհի։ Երեկույթից մեկ օր առաջ նա իր մազերը տարբեր ձևերով հարդարում է, որպեսզի հաջորդ օրվանից ժամանակ խնայի։ Արդյունքում հաջորդ առավոտյան նրա մազերը վատ վիճակում են լինում, շորը պատռվում է, իսկ կոշիկները կոտրվում։ Կատարյալ անհաջող օր է սկսվում։ Նրա գնած ապարանջանը պարզվում է թանկարժեք զարդ, որի հետևից մի քանի հանցագործներ են ընկած, նաև ոստիկանության ներկայացուցիչ Լիզ Մորգանը։ Նրանք երկուսով մի շարք արկածների մեջ են ընկնում, Մոնիկային թվում է թե իր այդքան սպասված օրը ամբողջովին փչացել է, սակայն նա այդ օրվա ընթացքում բացահայտում կյանքում ավելի կարևոր և գնահատելի բաներ, քան ինչ-որ մրցույթում հաղթելը։


== Ծանոթագրություններ ==
Անցած գիշերը Նյու Յորքում

Անցած գիշերը Նյու Յորքում (անգլ.՝ Last Night), Մեսսի Թաջեդինի ռեժիսորական աշխատանքը՝ Քիրա Նայթլիի, Սեմ Ուորթինգտոնի, Եվա Մենդեսի և Գիյոմ Կանեի մասնակությամբ։


== Սյուժե ==
Ֆիլմը պատմում է ամուսնական մի զույգի՝ Մայքլի և Ջոաննայի կյանքի մասին։ Մեկ օրով նրանք ստիպված են բաժանվել. իր հրապուրիչ գործընկերուհու՝ Լորայի հետ Մայքլը ուղևորվում է գործուղման Ֆիլադելֆիայում։ Ջոաննան Նյու Յորքում նույն ժամանակահատվածում հանդիպում է Ալեքսին, ում հետ ինչ-որ ժամանակ սիրավեպ է ունեցել։ Ֆիլմը զուգահեռ ցույց է տալիս չորս հերոսների պայքարը գայթակղության դեմ։ Արդյունքում, Մայքլը դավաճանում է կնոջը, իսկ Ջոաննան բաժանվում է Ալեքսից՝ չգայթակղված։ Սակայն կինոնկարի վերջաբանը արդեն պարզ է դարձնում ամենը. գործողումից շուտ վերադարձած Մայքլի մոտ կասկածներ են առաջանում Ջոաննայի նկատմամբ։


== Դերերում ==
Քիրա Նայթլի — Ջոաննա Ռիդ
Սեմ Ուորթինգտոն — Մայքլ Ռիդ
Եվա Մենդես — Լորա
Գիյոմ Կանե — Ալեքս Ման
Ստեֆանի Ռոմանով — Սանդրա
Դան Գրիֆֆին — Թրուման
Քրիսսել Ալմեյդա — Քրիս
Սքոթ Էդսիտ — Ստյուարտ


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը (ֆրանսերեն) Archived 2012-12-15 at the Wayback Machine.
Ֆիլմի պաշտոնական կայքը (գերմաներեն)
«Last Night »(անգլ.) ֆիլմը Internet Movie Database կայքում
Խաչդուռ

Խաչդուռ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ֆուտան

Ֆուտան (ռուս.՝ Футан), գետ Ռուսաստանում, հոսում է Չեչենական հանրապետությունում։ Գետաբերանը տեղակայված է Ֆորտանգա գետի ձախ ափին 25 կմ հեռավորության վրա։ Գետի երկարությունը 22 կմ է, ավազանի տարածքը 90,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ենթաավազանը բացակայում է, գետի գետային ավազանը Կասպից ծովից մինչև Տերեկա և Վոլգա գետերն են։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020001112108200005574
Հիդրոլոգիական ուսումնասիրությունների կոդը - 108200557
Ավազանի կոդը - 07.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկոլայ Վեսելովսկի

Նիկոլայ Իվանովիչ Վեսելովսկի (ռուս.՝ Николай Иванович Веселовский, նոյեմբերի 12 (24), 1848, Մոսկվա, Ռուսական կայսրություն - ապրիլի 12, 1918(1918-04-12), Պետրոգրադ, Խորհրդային Ռուսաստան), ռուս հնագետ, արևելագետ։
1890 թվականից Պետերբուրգի համալսարանի պրոֆեսոր։ Ուսումնասիրել է Միջին Ասիայի պատմությունն ու հնագիտությունը, պեղել է Միջին Ասիայի հնագույն քաղաքները, հարյուրավոր կուրգաններ՝ Ռուսաստանի հարավում և հարավ-արևելքում։


== Ծանոթագրություններ ==
Գաղտնի քաղաքը

«Գաղտնի քաղաքը» (ռուս.՝ «Засекреченный город»), խորհրդային գեղարվեստական ֆիլմ, որը նկարահանել է ռեժիսոր Միխայիլ Յուզովսկին 1974 թվականին Մաքսիմ Գորկու անվան կինոստուդիայում (Յալթայի մասնաճյուղ)։ Ֆիլմը նկարահանվել է Անդրեյ Կուչաևի «Առաջին հերթափոխը» (ռուս.՝ «Первая смена») պիեսի հիման վրա։


== Սյուժե ==
Պիոներական շեփորն ամբողջ պիոներական ճամբարի «դիրիժորական փայտիկն» է։ Այն վստահում են պիոներ Անդրեյ Բելովին, և տղան ինքնաբերաբար դառնում է ճամբարի ամենահարգված մարդկանցից մեկը, սկսնակ գրողների, կիթառահարների շրջանում թիվ 7 «արտոնյալ» պալատի առաջնորդը... Նույն պալատում  տեղավորում են Բորյա Սոկոլովին՝ հայտնի ֆուտբոլիստի անվանակցին, որի անունը չի իջնում մարզասերների շուրթերից։ Նա դառնում է ճամբարի ամենահարգված մարդկանցից մեկը, քանի որ նրան սխալմամբ համարում են հայտնի ֆուտբոլիստի որդին, ինչին նպաստում են Բորիսի նոր մարզակոշիկներին։ Ընկնելով սեփական երևակայության թակարդը՝ շեփորահար Անդրեյ Բելովը և կիթառահար Վասնեցովը բոյկոտում են Բորիսին։ Իրադարձությունները տեղի են ունենում Սև ծովի ափին գտնվող պիոներական ճամբարում՝ «Գաղտնի քաղաքը» ավանդական ռազմական խաղի նախօրեին։ Առավոտյան արթնանալով՝ Անդրեյը հայտնաբերում է շեփորի կորուստը, ինչը էական փոփոխություններ է մտցնում մտածված պլանում։


== Դերերում ==
Սերյոժա Յակունին – Անդրեյ Բելով, պիոներ-շեփորահար
Անդրյուշա Կուպրիյանով – Բորյա Սոկոլով
Իրա Նարբեկովա – Քսյուշա, պիոներ
Տանյա Գրիշինա – պիոներ
Սաշա Նազարով – Պյոտր Վասնեցով («Կվաս»), կիթառ նվագող պիոներ
Էվալդաս Միկալյունաս – Սաշա, պիոներ, շախմատիստ
Ա. Ֆիլին – պիոներ
Ս. Գոլուբկով – պիոներ
Օ. Իվանով – պիոներ
Յու. Կլիմենկո – պիոներ
Անդրյուշա Գալիև – Ժորկա, հոկտեմբերիկ
Վոլոդյա Կորովին – Վասկա, հոկտեմբերիկ
Սերյոժա Սիրյուլնիկով – Ալյոշկա,  հոկտեմբերիկ
Օլյա Շվեդովա – Կատյա, Իրաիդա Իվանովնայի թոռնուհին
Ալեքսեյ Սմիռնով – բեռնատարի վարորդ
Ալեքսեյ Գորիզոնտով – պիոներական ճամբարի խոհարար
Ե. Վինոգրադովա
Նիկոլայ Գորլով – ծեր սահմանապահ
Վլադիսլավ Կովալկով – ավտոբուսի վարորդ
Սերգեյ Գուրզո – պիոներջոկատավար
Իրինա Սանպիտեր – պիոներ
Ե. Պանկրատով
Թամարա Լոգինովա – Իրաիդա Իվանովնա, պիոներական ճամբարի դաստիարակ
Մարինա Կուկուշկինա – պիոներ
Լեոնիդ Կորոնով – ֆուտբոլիստ
Իգոր Օզերով – Վլադլեն Ստեպանովիչ, պիոներական ճամբարի ղեկավար
Դմիտրի Բարկով – Միխայիլ Սոկոլով, Բորիս Սոկոլովի հայրը, կոշիկի արտադրամասի վարպետ
Միտյա Յուզովսկի – Միտկա, Անդրեյ Բելովի կրտսեր եղբայրըԶանգվածային տեսարաններում նկարահանվել են «Լասպի» պիոներական ճամբարի երեխաները։


== Նկարահանող խումբ ==
Սցենարի հեղինակ՝ Անդրեյ Կուչաև
Բեմադրող ռեժիսոր՝ Միխայիլ Յուզովսկի
Բեմադրող օպերատոր՝ Վիտալի Գրիշին
Բեմադրող նկարիչ՝ Ալֆրեդ Տալանցև
Հնչյունային ռեժիսոր՝ Նիկոլայ Շարի
Կոմպոզիտոր՝ Վլադիմիր Դաշկևիչ
Երգի տեքստի հեղինակ՝ Յու. Միխայլով
ԽՍՀՄ պետկինոյի նվագախումբ
Դիրիժոր՝ Ալեքսանդր Պետուխով
Լոկտևի անվան անսամբլի երգչախումբ
Գեղարվեստական ղեկավար՝ Ալեքսեյ Իլյին
Ֆիլմի տնօրեն՝ Լև Գրուբման


== Արձագանքներ ==
Ռոմիլ Սոբոլև, «Спутник кинозрителя», 1974 թվականի սեպտեմբեր.


== Փաստեր ==
«Море» երգը կատարում է Ելենա Կամբուրովան։


== Ծանոթագրություններ ==


== Արտաքին հղումներ ==
«Գաղտնի քաղաքը» ֆիլմը «Энциклопедия отечественного кино» կայքում
«Գաղտնի քաղաքը» ֆիլմը Archived 2022-11-23 at the Wayback Machine. Рускино.ру կայքում
Լալլի (գյուղ, Մուհու շրջան)

Անվան այլ կիրառումների համար տե՛ս՝ ԼալլիԼալլի (էստ․՝ Lalli), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մորսկոյ (գյուղ, Օխոտսկի շրջան)

Անվան այլ կիրառումների համար տե՛ս՝ ՄորսկոյՄորսկոյ (ռուս.՝ Морской), գյուղ Ռուսաստանի Խաբարովսկի երկրամասի Օխոտսկի շրջանի կազմում։
Բնակչությունը 2011 թվականին գրանցված տվյալներով կազմում էր 178 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Հարութ

Լևոն Տիգրանի Հարութ (Հարութ Հարությունյան, փետրվարի 12, 1894(1894-02-12), Վան, Վանի վիլայեթ, Օսմանյան կայսրություն - հունվարի 6, 1957(1957-01-06), Երևան, Հայկական ԽՍՀ, ԽՍՀՄ), հայ դերասան։ ՀԽՍՀ վաստակավոր արտիստ (1954)։


== Կենսագրություն ==
Լևոն Հարութը ծնվել է Վան քաղաքում։ 1910 թվականին ավարտել է Կոստանդնուպոլսի Կեդրոնական վարժարանը։ 1913-1914 թվականներին սովորել է Փարիզի կոնսերվատորիայում։ 1915 թվականին խաղացել է Կոստանդնուպոլսում, 1915-1917 թվականներին` Աբելյան-Արմենյան թատերախմբում։ 1920 թվականին Մկրտիչ Ջանանի խմբի հետ շրջագայել է Անգլիայում։ 1921-1924 թվականներին եղել է Փարիզի «Օդեոն», «Կոմեդի Ֆրանսեզ», 1933-1934 թվականներին` «Ատելյե» թատրոնների դերասան։ 1936 թվականին հայրենադարձել է։ Մասնակցել է Երկրորդ համաշխարհային պատերազմին։ 1936-1941 թվականներին և 1945-1953 թվականներին խաղացել է ԽՍՀՄ շրջանային թատրոններում, 1953-1956 թվականներին` Երևանի Պատանի հանդիսատեսի թատրոնում։


== Ներկայացումներ ==
Օթարյան՝ Ալեքսանդր Շիրվանզադեի «Պատվի համար»
Միլլեր՝ Շիլլերի «Սեր և խարդավանք»
Պաղտասար՝ Հակոբ Պարոնյանի «Պաղտասար աղբար»


== Ֆիլմեր ==
«Փախստականներ» (Հոլիվուդ, 1928)
«Գնչուներ» (Հոլիվուդ, 1930)
«Զանգեզուր» (ՀայՖիլմ, 1938)
«Քաջ Նազար» (ՀայՖիլմ, 1940)


== Գրականություն ==
Լևոն Հարութ։ [Կյանքն ու բեմական գործունեությունը], Մարտիրոսյան, Դերենիկ Մարտիրոսի,Խալաթյան, Լևոն Արտավազդի, Ղափլանյան, Հրաչյա Նիկիտայի,Հայկական թատերական ընկերություն, Երևան։ ՀԹԸ, 1980։


== Ծանոթագրություններ ==
Շերվյե

Շերվյե (նորվ.՝ Skjervøy), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Շերվյե քաղաքն է։ Պաշտոնական լեզուն բուկմոլն է։ Զբաղեցնում է 478 կմ² տարածք։
Կոմունայի կարգավիճ0ակ է ստացել 1838 թվականի հունվարի 1-ին։ 1863 և 1886 թվականներին Շերվյեից առանձնացվեցին Քվենանգեն և Նորդռեիսա կոմունաները։ Մայրցամաքում գտնվող տարածքը 1972 թվականի հունվարի 1-ին միացվեց Նորդռեիսային։ Կումունան իր անվանումը ստացել է Շերվյե փոքրիկ կղզուց, որտեղ կառուցվել է կոմունայի ամենահին եկեղեցին։
Կոմունայի տարածքը իրենից ներկայացնում է մի քանի կղզիներից կազմված տարածք, որտեղի բնակիչների հիմնական զբաղմունքը ձկնորսությունն է։
Շերվյեում է գտնվում 1721 թվականին կառուցված եկեղեցի։
Կղզիները միմյանց հետ միացված են կամուրջներով, իսկ գլխավոր կղզին մայրցամաքի հետ ստորջրյա թունելով։


== Շերվյեի զինանշանը ==
Շերվյե կոմունայի զինանշանը հաստատվել է 1987 թվականի մարտի 27-ին և իրենից ներկայացնում է արծաթագույն գույնով ներկված վահան, ներքևի մասը սուր, որի վրա պատկերված է սև գույնի անգղ։ Անգղը խորհրդանշում է այն, որ ինչպես կոմունայի տարածքում ապրող անգղները, այնպես էլ մարդիկ ապրելու համար զբաղվում են ձկնորսությամբ։


== Բնակչություն ==
Համաձայն 2009 թվականի մարդահամարի տվյալների՝ Շերվյե կոմունայում բնակվում է 2897 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-06-28 at the Wayback Machine. (նորվեգերեն)


== Ծանոթագրություններ ==
Պոլյակով (Տացինսկի շրջան)

Պոլյակով (ռուս.՝ Поляков), գյուղ Ռուսաստանի Ռոստովի մարզի Տացինսկի շրջանում։ Մտնում է Վերխնեօբլիվսկի գյուղական համայնքի կազմի մեջ։ 
Բնակչությունը կազմում է 47 մարդ։
Թուրին

Թուրին (իտալերեն՝ Torino), կարևոր արդյունաբերական քաղաք հյուսիս-արևմտյան Իտալիայում, Պիեմոնտ մարզի մայրաքաղաքն է, որն հիմնականում ընկած է Պո Գետի արևմտյան ափին։ Քաղաքի բնակչությունն է՝ 908000 (2000 թ. մարդահամարով), որի թվով Իտալիայում չորրորդն է՝ Հռոմից, Միլանից և Նեապոլից հետո։ Թուրինում անց էր կացվել 2006 թ. Ձմեռային Օլիմպիական Խաղերը, ինչպես նաև նույն 2006 թ. անցկացվող 37-րդ Շախմատի Օլիմպիադան։


== Պատմություն ==
Թուրինի անվանումը գալիս է Կելտերեն Tau բառից, որն նշանակում է՝ լեռներ։ Քաղաքի Իտալերեն անվանումը՝ Torino, ունի թարգմանված ցլիկ նշանակությունը, որն և բացատրում է զինանշանի ու քաղաքի սիմվոլի ընտրությունը։


== Աշխարհագրություն ==
Թուրինն գտնվում է Իտալիայի հյուսիս-արևմուտքում։ Հյուսիսային և արևմտյան ճակատներից այն շրջապատված է Ալպերով, իսկ հարավից՝ Մոնֆերրատոի բլուրներով։ Քաղաքի միջով են հոսում չորս հիմնավոր գետեր՝ Պոն, սրա երկու վտակները՝ Դորա Ռիպարիան ու Ստուրա դի Լանզոն, և Սանգոնը։


== Կլիմա ==
Թուրինի կլիման մոտ է միջերկրածովայինին, սակայն, տարբերվելով այդ կլիմայի տիպից, տեղումները քաղաքում թափվում են ամբողջ տարին, իսկ առավելագույնը տեղում է գարնանային ամիսներին։ Այդ պատճառով Թուրինի կլիման նման է Սոչիի կլիմային, սակայն ձմեռները քաղաքում ավելի սառն են, հաստատուն գիծերային սառնամանիքներով և ձնածածկույթով։
Զոլոչևսկոե (այլ կիրառումներ)

Զոլոչևսկոե, կարող է վերաբերել՝

Զոլոչևսկոե - գյուղ, Ուկրաինայի Խարկովի մարզի Վալկիի շրջանում
Զոլոչևսկոե - գյուղ, Ուկրաինայի Խարկովի մարզի Վալկիի շրջանում
Կուտեյնիկովո (Զիմովնիկի շրջան)

Անվան այլ կիրառումների համար տե՛ս՝ Կուտեյնիկովո (այլ կիրառումներ)Կուտեյնիկովո (ռուս.՝ Кутейниково), կայարան Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կուտեյնիկովսկի գյուղական համայնքի կազմի մեջ։
Մայրանուշ

Մայրանուշ, հայկական իգական անուն։ Առաջացել է հայերեն մայր և անուշ բառերից։ Նշանակում է «մոր անուշ աղջիկը»։ Նորակերտ անուն, որը բավական տարածված է։


== Ծանոթագրություններ ==
Նորշեն (Թիմարի գավառ)

Անվան այլ կիրառումների համար տե՛ս՝ Նորշեն (այլ կիրառումներ)Նորշեն, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից 35 կմ հյուսիս, Լիմ թերակղզու դիմաց։


== Պատմություն ==
Բնակիչները եռանդուն մասնակցություն են ունեցել 1915 թվականի Վանի ինքնապաշտպանական մարտերին։ Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 30 տուն բնակիչ։


== Տնտեսություն ==
Բնակչության հիմնական զբաղմունքը հացահատիկի մշակությունն ու այգեգործությունն էր։


== Պատմամշակութային կառույցներ ==
Նորշենի մոտակայքում գտնվում էր Ս. Աստվածածին Սպիտակ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոստանդին (մանրանկարիչ)

Անվան այլ կիրառումների համար տե՛ս՝ Կոստանդին (այլ կիրառումներ)Կոստանդին, հայ մանրանկարիչ, ծննդյան և մահվան ամսաթվերը անհայտ են։ Կիլիկիայի մանրանկարչության դպրոցի ականավոր ներկայացուցիչ։ Ստեղծագործել է XIII դարի 2-րդ կեսին, հավանաբար Հռոմկլայում։ Պահպանվել է զորավար Օշինի պատվերով 1274 թվականին Կոստանդինի ծաղկազարդած Ավետարանը (Նյու Յորք, Մորգանի հավաքածու, ձեռ. № 740)։ Հիշատակման արժանի են խորանները, որտեղ բուսական ու կենդանական մոտիվները (թռչուններ, բազմապիսի բույսեր, հուշկապարիկներ, վայրի այծին հոշոտող հովազ և այլն) միահյուսվելով՝ ստեղծում են ինքնատիպ հորինվածքներ։ Հատկապես ուշագրավ են խորաններից մեկի վերին քառանկյունու երկու կողմերում պատկերված երկու մերկ կանանց ֆիգուրները։ Հստակ գծանկարը, կանանց մարմինների համաչափ ձևերն ու պլաստիկ կերպավորումը, շարժման բնական վերարտադրությունը վկայում են նկարչի բարձր վարպետությունը։
Վերխնեկարիշևո

Վերխնեկարիշևո (ռուս.՝ Верхнекарышево, բաշկիրերեն՝ Югары Карыш), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 547 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)